Odin (Weltraumteleskop)

Odin Typ Weltraumteleskop Land  Schweden, Finnland,<br/ >Frankräich, Kanada Agentur  SSC, Tekes, CNES, CSA Bunnhéicht  600 km Mass 250 kg Start 20. Februar 2001, 08:48 UTC Startplaz  Swobodny Drorakéit  Start-I Status aktiv
Den Odin ass e Weltraumteleskop fir astronomesch an aeronomesch Ënnersich am Radio- an am Submillimeterberäich.

De Satellit ass e Projet ënner schweedescher Leedung mat Bedeelegung vu Kanada, Frankräich a Finnland. De Satellit gouf den 20. Februar 2001 mat enger Start-I-Rakéit vu Swobodny a Sibirien aus gestart. Den Odin ass an enger sonnesynchroner Äerdëmlafbunn, déi an enger Héicht vu 600 km iwwer d'Pole vun der Äerd féiert. Ufanks war den Odin op zwee Joer Liewensdauer ausgeluecht, ass awer an der Tëschenzäit ëmmer nach a Betrib.

Den Antennenduerchmesser ass 1,1 m. Observatioune sinn am Frequenzband 486,1-503,9 GHz, plus dräi iwwerlappend Bänner vu 541,0-580,4 GHz an engem Band vun 118,25-119,25 GHz méiglech. Domat si besonnesch Ënnersich vu Waasser a Sauerstoff am interstellare Medium méiglech.

 Kuckt och 

 Um Spaweck 
  Swedish National Space Board: Odin
  OHB Sweden: Odin 
  Canadian Space Agency: OSIRIS at the forefront of the study of ozone depletion
  Donal Murtagh and the Odin Team: The Odin Aeronomy Mission – an Update (Fuerschungsresultater vum Juli 2002)

Kategorie:Weltraumteleskopen
Kategorie:Schweedesch Raumfaart
Kategorie:Franséisch Raumfaart
Kategorie:Kanadesch Raumfaart